pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​สำนักงานสลากกินแบ่งรัฐบาล เปิดบริการขึ้นเงินรางวัลแบบ Drive Thru Service ตั้งแต่วันนี้ (13 มี.ค.) แนะผู้รับบริการอย่าลืมพกบัตรประชาชนตัวจริง
วันจันทร์ที่ 13 มีนาคม 2566
13/03/2566
​สํานักงานสลากกินแบ่งรัฐบาล เปิดบริการขึ้นเงินรางวัลแบบ Drive Thru Service ตั้งแต่วันนี้ (13 มี.ค.) แนะผู้รับบริการอย่าลืมพกบัตรประชาชนตัวจริง
​สํานักงานสลากกินแบ่งรัฐบาล เปิดบริการขึ้นเงินรางวัลแบบ Drive Thru Service ตั้งแต่วันนี้ (13 มี.ค.) แนะผู้รับบริการอย่าลืมพกบัตรประชาชนตัวจริง พร้อมเตรียมเลขบัญชีธนาคารเพื่อรับโอนเงินรางวัล
วันที่ 13 มีนาคม 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ตั้งแต่วันนี้(13 มี.ค.) สํานักงานสลากกินแบ่งรัฐบาล ได้เปิดให้บริการการจ่ายเงินรางวัลแบบ Drive Thru Service ณ สํานักงานสลากกินแบ่งรัฐบาล จ.นนทบุรี โดยเป็นการอํานวยความสะดวกให้กับประชาชนที่ประสงค์จะขึ้นเงินรางวัล สําหรับสลากกินแบ่งรัฐบาล สลากกุศล และสลากดิจิทัล ไม่เกิน 30 ฉบับ/ราย
ทั้งนี้ บริการ Drive Thru Service จะเปิดให้บริการ 5 ช่องบริการ ในวันจันทร์-ศุกร์ (เว้นวันหยุดทําการ หรือวันหยุดนักขัตฤกษ์) เวลา 07.30-15.00 น. ไม่หยุดพักเที่ยง
น.ส.ไตรศุลี กล่าวว่า สําหรับประชาชาชนที่ประสงค์จะใช้บริการขึ้นรางวัลด้วยบริการ Drive Thru Service นอกจากตัวสลากแล้ว ขอให้เตรียมบัตรประชาชนตัวจริง(แบบสมาร์ทการ์ด) ไปด้วย โดยไม่สามารถใช้เอกสารราชการอื่น เช่น ใบขับขี่แทนได้ เนื่องจากเจ้าหน้าที่ ณ จุดบริการต้องใช้บัตรประชาชนตัวจริงในการอ่านข้อมูลเพื่อตรวจสอบข้อมูลบุคคล และให้เตรียมเลขบัญชีธนาคารที่จะรับเงินรางวัล เนื่องจากการจ่ายเงินรางวัลจะดําเนินการโดยโอนผ่านธนาคารเท่านั้น และจะเป็นการโอนเข้าบัญชีของผู้มาขึ้นรางวัลที่ได้แสดงบัตรประชาชนตัวจริงต่อเจ้าหน้าที่ ณ จุดบริการ จะไม่โอนเข้าบัญชีบุคคลอื่น
อย่างไรก็ตาม สํานักงานสลากกินแบ่งรัฐบาลแนะนําว่า ในกรณีที่เป็นรางวัลที่ 1, สลากอายัด, สลากไม่ถูกรางวัล, สลากปลอมแปลงแก้ไข และสลากชํารุด ขอให้ติดต่อที่กองจ่ายรางวัล ชั้น G สํานักงานสลากินแบ่งรัฐบาล โดยผู้ต้องการทราบรายละเอียดเพิ่มเติม สามารถสอบถามรายละเอียดเพิ่มเติมได้ที่ Call Center 0-2528-9999
รัฐบาลไทย-ข่าวทำเนียบรัฐบาล-​นายกรัฐมนตรีตรวจราชการ จ.ฉะเชิงเทรา
วันจันทร์ที่ 13 มีนาคม 2566
13/03/2566
​นายกรัฐมนตรีตรวจราชการ จ.ฉะเชิงเทรา
วันศุกร์ที่ 10 มีนาคม 2566
ต่อจากนี้ไป ขอเชิญรับฟังไทยคู่ฟ้า
พลเอก ประยุทธ์ จันทร์โอชา นายกรัฐมนตรี ตรวจราชการ จ.ฉะเชิงเทรา ในวันนี้ (10มี.ค.66)
เพื่อเป็นประธานในพิธีเปิดสวนสาธารณะเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก
พ.ศ.2562 ณ สวนสาธารณะเฉลิมพระเกียรติ ต.บางแก้ว อ.เมืองฉะเชิงเทรา
ซึ่งจะเป็นพื้นที่สีเขียวให้ประชาชนในพื้นที่ได้ใช้ประโยชน์
โดยภายในงานมีการแสดงของชมรมผู้สูงอายุและนักเรียนโรงเรียนในสังกัดองค์การบริหารส่วนจังหวัดฉะเชิงเท
รา พร้อมเยี่ยมชมนิทรรศการเฉลิมพระเกียรติ สินค้าของดีเมืองแปดริ้ว
และผลิตภัณฑ์จากการส่งเสริมอาชีพขององค์การบริหารส่วนจังหวัดฉะเชิงเทรา
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โรงงานปลอดยุง
วันจันทร์ที่ 13 มีนาคม 2566
13/03/2566
โรงงานปลอดยุง
3 โรคอันตราย จาก “ยุงลาย” โรคไข้เลือดออก โรคไข้ปวดข้อยุงลาย โรคติดเชื้อไวรัสซิกา
โรงงานปลอดยุง
3 โรคอันตราย จาก “ยุงลาย”
โรคไข้เลือดออก โรคไข้ปวดข้อยุงลาย โรคติดเชื้อไวรัสซิกา
อุตสาหกรรมรวมใจพัฒนาสิ่งแวดล้อม ลดแหล่งเพาะพันธุ์ลูกน้ํายุงลาย
ดูแลสิ่งแวดล้อมในบริเวณโรงงานและบ้านพักคนงาน ไม่ให้เป็นแหล่งเพาะพันธุ์ของลูกน้ํายุงลาย
- เปลี่ยนน้ําในแจกันทุกสัปดาห์
- ปล่อยปลาหางนกยูงในอ่างบัว
- ใส่ทรายกําจัดลูกน้ํายุงลายในภาชนะเก็บน้ําในห้องสุขา
ศึกษาแหล่งข้อมูลอื่น ๆ เช่น การจัดการแหล่งเพาะพันธุ์ลูกน้ํายุงลาย
การป้องกันยุงกัด ตามคําแนะนําของกระทรวงสาธารณสุข
มีไข้สูงเกิน 2 วัน อาจป่วยเป็นไข้เลือดออก แนะนําไปพบแพทย์ที่โรงพยาบาล
รัฐบาลไทย-ข่าวทำเนียบรัฐบาล-รองปลัดฯ ณัฏฐิญา เร่งปรับลุคแม่บ้าน เน้นสร้างจิตบริการ ทำงานด้วยหัวใจ พร้อมใช้เทคโนโลยีสร้างระบบครบทุกฟังก์ชัน มุ่งงานสื่อสารด้วย Content ที่น่าสนใจ
วันจันทร์ที่ 13 มีนาคม 2566
13/03/2566
รองปลัดฯ ณัฏฐิญา เร่งปรับลุคแม่บ้าน เน้นสร้างจิตบริการ ทํางานด้วยหัวใจ พร้อมใช้เทคโนโลยีสร้างระบบครบทุกฟังก์ชัน มุ่งงานสื่อสารด้วย Content ที่น่าสนใจ
รองปลัดกระทรวงอุตสาหกรรม เร่งปรับลุคแม่บ้าน เน้นสร้างจิตบริการ ทํางานด้วยหัวใจ พร้อมใช้เทคโนโลยีสร้างระบบครบทุกฟังก์ชัน มุ่งงานสื่อสารด้วย Content ที่น่าสนใจ
เมื่อวันที่ 9 มีนาคม 2566 เวลา 10.30 น. นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม (รสอ.รก.รปอ.) เป็นผู้แทนกระทรวงอุตสาหกรรม มอบนโยบายกองกลาง (กก.) สํานักงานปลัดกระทรวงอุตสาหกรรม (สปอ.) โดยมี นางสาวชลาริน นิลพิฤกษ์ ผู้อํานวยการกองกลาง กล่าวต้อนรับ และนําเสนอบทบาทหน้าที่ของ กก. ในการนี้ นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม นายเตมีย์ พันธุวงค์ราช ผู้อํานวยการกองตรวจราชการ และเจ้าหน้าที่ กก. เข้าร่วมการประชุม ณ ห้องประชุม อก. 1 ชั้น 2 อาคารสํานักงานปลัดกระทรวงอุตสาหกรรม
กองกลาง (กก.) เป็นหน่วยงานที่ทําหน้าที่ในการบริหารจัดการงานสารบรรณของ สปอ. รวมถึงงานด้านการเงิน การบัญชี งบประมาณ รายรับและรายจ่าย การบริหารงานพัสดุ อาคารสถานที่ งานบริการพาหนะ ตลอดจนการประชาสัมพันธ์ข้อมูลข่าวสารไปสู่สาธารณชน
ทั้งนี้ รสอ.รก.รปอ. กล่าวว่า กองกลาง (กก.) ถือเป็นหน่วยงานด่านแรกของการรับเรื่องต่าง ๆ ทั้งจากภายในและภายนอก อก. เปรียบเสมือนแม่บ้าน ที่ต้องคอยดูแลบริหารจัดการภายในหน่วยงานให้เกิดความเรียบร้อย สวยงาม มีความปลอดภัย และทําหน้าที่ให้บริการกับทุกหน่วยงานภายใน สปอ. อย่างมีจิตบริการ ซึ่งจําเป็นต้องเกี่ยวข้องกับหน่วยงานต่าง ๆ ที่หลากหลาย ดังนั้น จึงควรมีการดําเนินการเพื่อให้บรรลุวัตถุประสงค์ ดังนี้
1. ด้านการพัฒนาระบบสารบรรณ จําเป็นต้องมีการนําระบบการจัดเก็บข้อมูล การรับส่งข้อมูลที่มีประสิทธิภาพ เพื่อให้งานสารบรรณมีการบริหารงานอย่างเป็นระบบ จัดเก็บข้อมูลได้เป็นจํานวนมาก และสามารถสืบค้นข้อมูลได้อย่างรวดเร็ว
2. ด้านการบริหารค่าใช้จ่ายสาธารณูปโภค ทั้งในส่วนกลางและส่วนภูมิภาค ที่มีงบประมาณไม่เพียงพอและมีการค้างจ่าย ในเบื้องต้นควรมีการจัดทําระบบบัญชีรายรับรายจ่ายให้ถูกต้อง เพื่อให้ทราบสถานะทางการเงินที่แท้จริง นอกจากนี้ ยังควรจัดลําดับความสําคัญและความจําเป็นเร่งด่วนของการดําเนินงานด้านต่าง ๆ เพื่อให้เกิดการใช้จ่ายงบประมาณให้เกิดความเหมาะสมและมีประสิทธิภาพสูงสุด
3. ด้านการดูแลอาคารและที่พักของเจ้าหน้าที่ ควรมีการสํารวจความต้องการ และทําการศึกษาวิธีการจัดซื้อจัดจ้างวัสดุและอุปกรณ์ ที่เป็นมาตรฐานเดียวกัน เพื่อทําการจัดซื้อในปริมาณที่มาก ซึ่งก็จะทําให้ได้รับราคาในอัตราที่ถูกลง
4. ด้านการประชาสัมพันธ์ ที่มีงบประมาณจํากัด อาจใช้วิธีการประชาสัมพันธ์ร่วมไปกับกิจกรรมต่าง ๆ ซึ่งมักจะมีการประชาสัมพันธ์ภายใต้กิจกรรมนั้น ๆ เช่น การจัดงานอุตสาหกรรมแฟร์ โครงการ BCG โครงการแปรรูปสินค้าเกษตรอุตสาหกรรม 1 จังหวัด 1 ชุมชน (OPOAI-C) เป็นต้น ส่วนในด้านการสร้างสรรค์ Content ที่น่าสนใจ ควรมุ่งเน้นนโยบายของผู้บริหาร ซึ่งเป็นข้อมูลที่สื่อมวลชนให้ความสนใจ ทําให้มีโอกาสได้รับการเผยแพร่ไปสู่สาธารณชนได้ง่าย เช่น มาตรการอ้อยเผาไฟเพื่อลดปัญหา PM 2.5 การกําหนดมาตรฐานน้ําตาลทรายในอ้อยเผาไฟ เป็นต้น
รัฐบาลไทย-ข่าวทำเนียบรัฐบาล-การติดตามสถานการณ์ Silicon Valley Bank (SVB) ของประเทศสหรัฐอเมริกา
วันจันทร์ที่ 13 มีนาคม 2566
13/03/2566
การติดตามสถานการณ์ Silicon Valley Bank (SVB) ของประเทศสหรัฐอเมริกา
จากที่ธนาคารพาณิชย์ในประเทศสหรัฐเมริกาได้ประสบปัญหาฐานะทางการเงิน และหน่วยงานภาครัฐที่เกี่ยวข้องต้องเข้าควบคุมเพื่อแก้ไขปัญหาฐานะนั้น กระทรวงการคลังได้ติดตามสถานการณ์ดังกล่าวและประเมินผลกระทบที่อาจเกิดขึ้นต่อประเทศไทยอย่างใกล้ชิด
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า จากที่ธนาคารพาณิชย์ในประเทศสหรัฐเมริกาได้ประสบปัญหาฐานะทางการเงิน และหน่วยงานภาครัฐที่เกี่ยวข้องต้องเข้าควบคุมเพื่อแก้ไขปัญหาฐานะนั้น กระทรวงการคลังได้ติดตามสถานการณ์ดังกล่าวและประเมินผลกระทบที่อาจเกิดขึ้นต่อประเทศไทยอย่างใกล้ชิด
ในสัปดาห์ที่ผ่านมาธนาคารพาณิชย์หลายแห่งในประเทศสหรัฐอเมริกาประสบปัญหาฐานะทางการเงิน โดยธนาคาร Silicon Valley หรือ Silicon Valley Bank (SVB) ซึ่งเป็นธนาคารพาณิชย์ระดับภูมิภาค (Regional Bank) ที่มีสินทรัพย์ประมาณ 7.35 ล้านล้านบาท หรือมีขนาดสินทรัพย์สูงสุดเป็นอันดับที่ 16 ของประเทศสหรัฐอเมริกาได้ถูกควบคุมโดยภาครัฐเมื่อวันที่ 10 มีนาคม 2566 เพื่อเข้าสู่กระบวนการแก้ไขปัญหาเนื่องจากมูลค่าสินทรัพย์ที่ลดลงจากอัตราดอกเบี้ยที่สูงขึ้นและประสบภาวะขาดทุนจากกลยุทธ์ในการบริหารสินทรัพย์ของธนาคาร นอกจาก SVB แล้ว ธนาคาร Silvergate และธนาคาร Signature ซึ่งเป็นธนาคารพาณิชย์ที่ให้บริการเกี่ยวกับ Cryptocurrencies เป็นหลัก ได้ประสบปัญหาฐานะจากราคา Cryptocurrencies ที่ลดลง โดยธนาคาร Silvergate ปิดตัวลงเมื่อวันที่ 8 มีนาคม 2566 และธนาคาร Signature ถูกควบคุมโดยหน่วยงานภาครัฐ เพื่อแก้ไขปัญหาฐานะเมื่อวันที่ 12 มีนาคม 2566 ซึ่งปัญหาฐานะของธนาคารทั้งสองแห่งดังกล่าวส่งผลกระทบต่อตลาด Cryptocurrencies
ทั้งนี้ เมื่อวันที่ 12 มีนาคม 2566 หน่วยงานภาครัฐในประเทศสหรัฐอเมริกาที่เกี่ยวข้องได้แก่ ธนาคารกลาง (Federal Reserve: FED) กระทรวงการคลัง (Treasury Department) และองค์กรค้ําประกันเงินฝาก (Federal Deposit Insurance Corporation: FDIC) ได้ร่วมกันแถลงข่าวเพื่อเพิ่มความมั่นใจให้แก่นักลงทุนและผู้ฝากเงินว่าภาครัฐมีมาตรการรองรับหากระบบสถาบันการเงินประสบปัญหาสภาพคล่อง เช่น Bank Term Funding Program เป็นต้น และแนวทางการแก้ไขปัญหาฐานะของ SVB และธนาคาร Signature จะไม่ส่งผลกระทบต่อผู้ฝากเงิน รวมทั้งจะไม่ใช้เงินงบประมาณในการแก้ไขปัญหาดังกล่าว
ในเบื้องต้น กระทรวงการคลังประเมินว่าเหตุการณ์ดังกล่าวยังไม่ส่งผลกระทบต่อประเทศไทยโดยตรง เนื่องจากสถานการณ์ดังกล่าวอาจส่งผลกระทบต่ออุตสาหกรรมเทคโนโลยีของประเทศสหรัฐอเมริกาในระยะสั้น แต่ไม่ส่งผลกระทบต่ออุตสาหกรรมอื่น ๆ หรือระบบการเงินของประเทศสหรัฐอเมริกา อย่างไรก็ดี กระทรวงการคลังและหน่วยงานที่เกี่ยวข้องจะติดตามสถานการณ์ดังกล่าวอย่างต่อเนื่อง และมีความพร้อมที่จะดําเนินการในส่วนที่เกี่ยวข้อง เพื่อรักษาเสถียรภาพระบบการเงินของประเทศไทยให้มีความเข้มแข็งต่อไป
โฆษกกระทรวงการคลังกล่าวเพิ่มเติมว่า “ระบบสถาบันการเงินไทยยังมีความมั่นคงและมีเสถียรภาพ และประเทศไทยมีระบบการคุ้มครองเงินฝากที่มีความเข้มแข็ง พร้อมรองรับสถานการณ์ที่มีความผันผวน ในการนี้ประชาชนจึงไม่ควรตื่นตระหนกว่าสถานการณ์ดังกล่าวจะส่งผลกระทบต่อระบบสถาบันการเงินของประเทศไทยแต่อย่างใด”
สอบถามข้อมูลเพิ่มเติม
สํานักงานเศรษฐกิจการคลัง โทร 02-273-9020 ต่อ 3219
รัฐบาลไทย-ข่าวทำเนียบรัฐบาล-กรมการขนส่งทางราง ร่วมหารือแนวทางการลดคาร์บอนในภาคการขนส่งทางรางของประเทศไทย
วันจันทร์ที่ 13 มีนาคม 2566
กรมการขนส่งทางราง ร่วมหารือแนวทางการลดคาร์บอนในภาคการขนส่งทางรางของประเทศไทย
.....
วันที่ 13 มีนาคม 2566 นายอธิภู จิตรานุเคราะห์ รองอธิบดีกรมการขนส่งทางราง กระทรวงคมนาคมเป็นประธานการประชุมร่วมกับสํานักงานคณะกรรมาธิการเศรษฐกิจและสังคมแห่งสหประชาชาติสําหรับเอเชียและแปซิฟิก (ESCAP) เกี่ยวกับเพื่อหารือแนวทางการลดคาร์บอนในภาคการขนส่งทางรางของประเทศไทย
โดยการประชุมดังกล่าวมีวัตถุประสงค์เพื่อพิจารณารายงานแนวทางการลดคาร์บอนในภาคการขนส่งทางรางของประเทศไทยที่อยู่ระหว่างดําเนินการโดย ESCAP เพื่อหาแนวทางแก้ไขที่ยั่งยืน ซึ่งประเทศไทยมุ่งมั่นที่จะบรรลุเป้าหมายการพัฒนาที่ยั่งยืน (SDGs) และลดการปล่อยก๊าซเรือนกระจก รวมทั้งตระหนักถึงบทบาทสําคัญของการลดคาร์บอนในภาคการขนส่งทางราง ซึ่งเป็นไปตามนโยบายของกระทรวงคมนาคมที่มุ่งมั่นที่จะลดรอยเท้าคาร์บอน (Carbon footprint) ของรูปแบบการขนส่งทางราง โดยการสนับสนุนการใช้พลังงานไฟฟ้า พลังงานแบตเตอรี่ และพลังงานเชื้อเพลิงที่ยั่งยืน ในการขยายโครงข่ายระบบรางให้เป็นทางเลือกที่มีประสิทธิภาพในการขนส่งสินค้าและผู้โดยสารให้มากขึ้น พร้อมไปกับการลดการปล่อยก๊าซเรือนกระจกจากการเดินรถ การซ่อมบํารุง และการก่อสร้าง
ในการประชุมดังกล่าว Mr.Marcelo Blumenfeld ผู้เชี่ยวชาญจาก Center for Railway Research and Education University of Birmingham ได้นําเสนอแนวทางการลดคาร์บอนในภาคการขนส่งทางรางของประเทศไทย พร้อมทั้งข้อเสนอแนะซึ่งจะเป็นพื้นฐานในอนาคตที่ยั่งยืนของระบบรางในประเทศไทย
นายอธิภู จิตรานุเคราะห์ กล่าวว่า การหารือครั้งนี้มีเป้าหมายเพื่อหาแนวทางการลดคาร์บอนในภาคการขนส่งทางรางของประเทศไทย เชื่อว่าการประชุมครั้งนี้จะมีบทบาทสําคัญใน บรรลุเป้าหมายการพัฒนาที่ยั่งยืนและพัฒนานวัตกรรมใหม่สําหรับการลดคาร์บอนในระบบรางของประเทศไทย และเป็นก้าวสําคัญที่จะพยายามอย่างต่อเนื่องในการลดการปล่อยก๊าซคาร์บอนและสร้างอนาคตที่ยั่งยืนสําหรับภาคการขนส่งทางรางในประเทศไทย
รัฐบาลไทย-ข่าวทำเนียบรัฐบาล-ธอส. พร้อมรับนโยบาย ธปท. เดินหน้ามาตรการจัดการภัยทุจริตทางการเงิน
วันจันทร์ที่ 13 มีนาคม 2566
13/03/2566
ธอส. พร้อมรับนโยบาย ธปท. เดินหน้ามาตรการจัดการภัยทุจริตทางการเงิน
ธอส. พร้อมดําเนินงานตามแนวนโยบายชุดมาตรการจัดการภัยทุจริตทางการเงินสอดคล้องตามมาตรฐานของ ธปท. เพื่อดูแลการทําธุรกรรมทางการเงินและแก้ไขปัญหาให้ประชาชนโดยเฉพาะลูกค้าของ ธอส. ด้วยการเร่งพัฒนาระบบและเทคโนโลยีของธนาคารอย่างเต็มที่และสม่ําเสมอ
นายทวนทอง ตรีนุภาพ รองกรรมการผู้จัดการ กลุ่มงานเทคโนโลยีสารสนเทศ และรักษาการผู้ช่วยกรรมการผู้จัดการ สายงานพัฒนาระบบดิจิทัล ธนาคารอาคารสงเคราะห์ (ธอส.) เปิดเผยว่า ธอส. ในฐานะสถาบันการเงินเฉพาะกิจของรัฐ พร้อมดําเนินงานตามแนวนโยบายชุดมาตรการจัดการภัยทุจริตทางการเงินสอดคล้องตามมาตรฐานของธนาคารแห่งประเทศไทย (ธปท.) เพื่อดูแลการทําธุรกรรมทางการเงินและแก้ไขปัญหาให้ประชาชนโดยเฉพาะลูกค้าของ ธอส. ที่เป็นกลุ่มเปราะบางที่อาจตกเป็นเหยื่อภัยทางการเงิน ด้วยการเร่งพัฒนาระบบและเทคโนโลยีของธนาคารอย่างเต็มที่และสม่ําเสมอเพื่อป้องกันการทําธุรกรรมการทุจริตทางการเงินที่มีความหลากหลายมากขึ้น อาทิ การส่งลิงก์ผ่าน SMS หลอกลวง แก๊งคอลเซ็นเตอร์ แอปพลิเคชันให้สินเชื่อปลอม และแอปพลิเคชันดูดเงิน เป็นต้น เพื่อป้องกันความสูญเสียทางด้านการเงินที่อาจจะเกิดขึ้นกับประชาชน พร้อมกับให้ความสําคัญกับการสื่อสารเพื่อให้ความรู้และสร้างความเข้าใจให้กับลูกค้าของธนาคารอย่างทั่วถึง ตรงจุด และเข้าใจง่าย เพื่อให้มีความเท่าทันกลโกงต่าง ๆ ของมิจฉาชีพ รวมถึงการประกาศเตือนว่า ธอส. ไม่มีนโยบายส่ง SMS แบบมีลิงก์ไปยังหมายเลขโทรศัพท์มือถือของลูกค้าและประชาชนทั่วไป เพื่อเชิญชวนให้ทําธุรกรรมทางการเงิน หรือมอบโปรโมชั่นพิเศษ และส่วนลดของรางวัลต่าง ๆ ให้แก่ลูกค้าผ่านช่องทาง SMS โดยเด็ดขาด และพร้อมให้ความร่วมมือกับหน่วยงานที่เกี่ยวข้องในการปฏิบัติตามมาตรการ หรือกฎระเบียบที่เกี่ยวข้องต่าง ๆ ที่จะจัดทําขึ้นเพิ่มเติม เพื่อเพิ่มประสิทธิภาพในการแก้ปัญหาดังกล่าวให้กับประชาชนต่อไป
ทั้งนี้ ลูกค้า ธอส. ที่มีธุรกรรมที่ผิดปกติ มีการโอนเงินออกจากบัญชีโดยที่ตนเองไม่ใช่ผู้ทําธุรกรรม หรือสงสัยว่าตนเองมีความเสี่ยงจากการถูกล่อลวงให้ตกเป็นเหยื่อของมิจฉาชีพ สามารถโทรติดต่อที่ศูนย์รับแจ้งเหตุภัยทางการเงินจากมิจฉาชีพ G H Bank Call Center โทร. 02-645-9000 กด 33 ทุกวันตลอด 24 ชั่วโมง และลูกค้าสามารถติดตามช่องทางการสื่อสารหรือติดต่อสอบถาม และร่วมสนุกในกิจกรรมต่าง ๆ ของธนาคารได้ที่ Facebook Fanpage ธนาคารอาคารสงเคราะห์, LINE Official Account @GHBank และ @ghbbuddy รวมถึงเว็บไซต์ธนาคารอาคารสงเคราะห์ www.ghbank.co.th
รัฐบาลไทย-ข่าวทำเนียบรัฐบาล-นายกรัฐมนตรีเยี่ยมชมวิถีชีวิตชาวไทยเชื้อสายรามัญ ณ วัดใหญ่นครชุมน์ อ.บ้านโป่ง จ.ราชบุรี
วันจันทร์ที่ 13 มีนาคม 2566
13/03/2566
นายกรัฐมนตรีเยี่ยมชมวิถีชีวิตชาวไทยเชื้อสายรามัญ ณ วัดใหญ่นครชุมน์ อ.บ้านโป่ง จ.ราชบุรี
นายกรัฐมนตรีเยี่ยมชมวิถีชีวิตชาวไทยเชื้อสายรามัญ ณ วัดใหญ่นครชุมน์ อ.บ้านโป่ง จ.ราชบุรี
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรีเปิดเผยว่า วันนี้ (13 มีนาคม 2566) เวลา 13.00 น. ณ วัดใหญ่นครชุมน์ ตําบลนครชุมน์ อําเภอบ้านโป่ง จังหวัดราชบุรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เยี่ยมชมวิถีชีวิตชาวไทยเชื้อสายรามัญ โดยมีพลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายสุชาติ ชมกลิ่น รัฐมนตรีว่าการกระทรวงแรงงาน และนายธนกร วังบุญคงชนะ รัฐมนตรีประจําสํานักนายกรัฐมนตรี เข้าร่วมด้วย
โอกาสนี้ นายกรัฐมนตรีคาดผ้าสไบจากตัวแทนชาวไทยเชื้อสายรามัญที่รอให้การต้อนรับ ซึ่งเป็นประเพณีของชาวรามัญในการเข้าวัดทําบุญ และกราบสักการะหลวงพ่อใหญ่ชัยมงคลนครดลเรืองโรจน์ นมัสการพระครูนครเขมกิจ เจ้าคณะตําบลนครชุมน์ - บ้านม่วง เจ้าอาวาสวัดใหญ่นครชุมน์ ณ อุโบสถ และกราบสักการะหลวงพ่อพญาแล ณ วิหารปากี เพื่อความเป็นสิริมงคลในการตรวจราชการจังหวัดราชบุรี
จากนั้น นายกรัฐมนตรีร่วมถ่ายภาพกับกลุ่มวิสาหกิจชุมชนไร่สนธิเวชบ้านหนองปลาดุก กลุ่มผู้สูงอายุ และกลุ่มอาสาสมัครแรงงานจังหวัดราชบุรีที่มารอให้การต้อนรับ และเยี่ยมชมวิถีชีวิตชาวไทยเชื้อสายรามัญ โดยนายกรัฐมนตรีกล่าวว่า รู้สึกยินดีที่ได้มาพบชาวไทยเชื้อสายรามัญ ประเทศไทยมีหลายเชื้อสายแต่เราทุกคนล้วนเป็นคนสัญชาติเดียวกัน สัญชาติไทยเหมือนกัน วันนี้ประเทศไทยมีโอกาสเดินไปข้างหน้าอีกมากด้วยความรัก ความสามัคคี ซึ่งจะทําให้เกิดการเปลี่ยนแปลงที่ดีขึ้นในกระบวนการประชาธิปไตย ขอให้ทุกคนช่วยกันคิดช่วยกันทําให้ทุกอย่างดีขึ้น หลายอย่างรัฐบาลได้วางกรอบแนวทางไว้หมดแล้ว ซึ่งวันนี้เราเดินมาได้ครึ่งทางแล้ว แม้จะผ่านปัญหา อุปสรรคมามากมายไม่ว่าจะเป็นโควิด เศรษฐกิจ ความขัดแย้งทางภูมิศาสตร์ สงครามระหว่างประเทศ เราก็ร่วมมือร่วมใจผ่านกันมาได้ ซึ่งในวันข้างหน้าทุกอย่างจะทยอยดีขึ้น ขอให้ทุกคนรักกัน พูดคุยกัน ด้วยความสามัคคี เราคนไทยด้วยกันไม่ว่าจะเจออะไรก็สามารถผ่านไปได้ ทั้งนี้ นายกรัฐมนตรีได้ทักทายและร่วมถ่ายภาพกับชาวไทยเชื้อสายรามัญและประชาชนที่มารอต้อนรับโดยรอบวัดใหญ่นครชุมน์ ก่อนจะเดินทางกลับกรุงเทพมหานคร
รัฐบาลไทย-ข่าวทำเนียบรัฐบาล-นายกรัฐมนตรี ตรวจราชการ จ.อุดรธานี และ จ.หนองบัวลำภู
วันจันทร์ที่ 13 มีนาคม 2566
13/03/2566
นายกรัฐมนตรี ตรวจราชการ จ.อุดรธานี และ จ.หนองบัวลําภู
วันพฤหัสบดีที่ 2 มีนาคม 2566
ต่อจากนี้ไป ขอเชิญรับฟังไทยคู่ฟ้า
พลเอก ประยุทธ์ จันทร์โอชา นายกรัฐมนตรี ตรวจราชการ จ.อุดรธานี และ จ.หนองบัวลําภู
ในวันนี้(2มี.ค.66) โดยช่วงเช้าเปิดโครงการสัมมนาบทบาทท้องถิ่นไทยกับการกระจายอํานาจเพื่อการไปต่ออย่างยั่งยืน ณ
มหาวิทยาลัยราชภัฏอุดรธานี ศูนย์สามพร้าว อ.เมืองอุดรธานี จ.อุดรธานี จากนั้นในช่วงบ่าย
เดินทางไปตรวจติดตามการดําเนินงานมาตรการป้องกันและแก้ไขปัญหายาเสพติด
ตามมติคณะรัฐมนตรีเมื่อวันที่ 18 ต.ค.2565 ซึ่งกําหนดให้ จ.หนองบัวลําภู เป็นต้นแบบสีขาวปลอดยาเสพติด
ณ องค์การบริหารส่วนตําบลอุทัยสวรรค์ อ.นากลาง จ.หนองบัวลําภู โดยใช้มาตรการแบบชุมชนยั่งยืน
เน้นบทบาทและกลไกของชุดรักษาความปลอดภัยหมู่บ้าน ร่วมกับภาครัฐ เพื่อค้นหา ดูแล และบําบัดรักษา
ผู้ใช้ยาเสพติดทุกระดับ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองปลัดกระทรวงเกษตรและสหกรณ์ เข้าร่วมการประชุมคณะกรรมการอ้อยและน้ำตาลทราย ครั้งที่ 3/2566
วันจันทร์ที่ 13 มีนาคม 2566
รองปลัดกระทรวงเกษตรและสหกรณ์ เข้าร่วมการประชุมคณะกรรมการอ้อยและน้ําตาลทราย ครั้งที่ 3/2566
รองปลัดกระทรวงเกษตรและสหกรณ์ เข้าร่วมการประชุมคณะกรรมการอ้อยและน้ําตาลทราย ครั้งที่ 3/2566
วันจันทร์ที่ 13 มีนาคม พ.ศ. 2566 เวลา 14.00 น. นายสุรเดช สมิเปรม รองปลัดกระทรวงเกษตรและสหกรณ์ เข้าร่วมการประชุมคณะกรรมการอ้อยและน้ําตาลทราย ครั้งที่ 3/2566 ในฐานะกรรมการ (ผู้แทนกระทรวงเกษตรและสหกรณ์) ณ ห้องประชุม อก. 1 ชั้น 2 สํานักงานปลัดกระทรวงอุตสาหกรรม โดยมี นายณัฐพล รังสิตพล ปลัดกระทรวงอุตสาหกรรม เป็นประธานการประชุมฯ
ทั้งนี้ ที่ประชุมได้หารือและพิจารณาในประเด็น ดังนี้
1) เห็นชอบการการกําหนดปริมาณน้ําตาลทรายที่ให้โรงงานผลิตในฤดูการผลิตปี 2565/2566 (บัญชีจัดสรรปริมาณน้ําตาลทรายครั้งที่ 2)
2) เห็นชอบหลักการในการประกาศกําหนดวันสิ้นสุดการหีบอ้อยผลิตน้ําตาลทราย ตามความในมาตราที่ 17 (11) แห่งพระราชบัญญัติอ้อยและน้ําตาลทรายพ.ศ. 2527
รัฐบาลไทย-ข่าวทำเนียบรัฐบาล-มท. ปรับปรุงกฎหมาย “โรงแรมที่พัก” หนุน ปชช. /ผู้ประกอบการขนาดเล็กได้ประโยชน์ เพิ่มความปลอดภัย เสริมการท่องเที่ยวเมืองรอง
วันจันทร์ที่ 13 มีนาคม 2566
มท. ปรับปรุงกฎหมาย “โรงแรมที่พัก” หนุน ปชช. /ผู้ประกอบการขนาดเล็กได้ประโยชน์ เพิ่มความปลอดภัย เสริมการท่องเที่ยวเมืองรอง
.....
กระทรวงมหาดไทย กําลังปรับปรุงกฎหมายที่เกี่ยวข้องกับการกํากับดูแล “โรงแรมที่พัก” 2 ฉบับ เพื่อสนับสนุนให้ประชาชนทั่วไป และผู้ประกอบการขนาดเล็กได้ประโยชน์จากการท่องเที่ยว โดยเฉพาะเมืองรอง ประกอบด้วย
.
> ฉบับแรก เป็นกฎกระทรวงกําหนดประเภทและหลักเกณฑ์การประกอบธุรกิจโรงแรม (ฉบับที่ ..) พ.ศ. .... ซึ่งได้แก้ไขเพิ่มเติมกฎกระทรวงฯ ฉบับปี 2551
.
- กําหนดให้สถานที่พักที่มีจํานวนห้องพักในอาคารเดียวกันหรือหลายอาคารรวมกัน “ไม่เกิน 8 ห้อง” และมีจํานวนผู้พักรวมกันทั้งหมด “ไม่เกิน 30 คน” ทั้งนี้ เมื่อได้แจ้งให้นายทะเบียนทราบและนายทะเบียนได้ออกหนังสือรับแจ้งแล้ว สามารถเป็นสถานที่พัก “ที่ไม่เป็นโรงแรม” ตามพ.ร.บ.โรงแรม พ.ศ. 2547 ได้
- ให้หนังสือรับแจ้งมีอายุ 5 ปี ให้สอดคล้องกับใบอนุญาตธุรกิจโรงแรมที่มีอายุ 5 ปี เช่นกัน เพื่อให้มีการตรวจมาตรฐานต่าง ๆ ก่อนต่อใบอนุญาตอย่างต่อเนื่อง
- เพิ่มเติมการอนุญาตให้นําอาคารที่มีลักษณะเป็นแพ และอาคารที่มีลักษณะพิเศษ เช่น เต็นท์ กระโจม มาประกอบธุรกิจโรงแรมได้
.
> ฉบับที่ 2 กฎกระทรวงกําหนดลักษณะและระบบความปลอดภัยของอาคารที่ใช้ประกอบธุรกิจโรงแรม พ.ศ. .... โดยกําหนดบทนิยาม “อาคารลักษณะพิเศษ” ที่อนุญาตให้นํามาประกอบธุรกิจโรงแรมได้ให้สอดคล้องกับปัจจุบันอาคารที่มีการก่อสร้างอาคารหลากหลายรูปแบบ รวมทั้งยังกําหนดให้ผู้ประกอบการต้องดําเนินการตามที่กําหนดในส่วนที่เกี่ยวกับความปลอดภัย เช่น ระบบป้องกัน และระงับอัคคีภัย เป็นต้น
.
ทั้งนี้ กฎหมายทั้ง 2 ฉบับ ได้ผ่านการอนุมัติหลักการจาก ครม. ไปแล้ว และอยู่ระหว่างการตรวจพิจารณาของสํานักงานคณะกรรมการกฤษฎีกาและประกาศในราชกิจจานุเบกษาต่อไป
.
อ่านเพิ่มเติม คลิกhttps://www.thaigov.go.th/news/contents/details/65892
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-เตือน! พายุฤดูร้อน 12 - 14 มี.ค. นี้ ระวังฝนฟ้าคะนอง – ลมกระโชกแรง หลายพื้นที่
วันจันทร์ที่ 13 มีนาคม 2566
เตือน! พายุฤดูร้อน 12 - 14 มี.ค. นี้ ระวังฝนฟ้าคะนอง – ลมกระโชกแรง หลายพื้นที่
.....
กรมอุตุนิยมวิทยา ออกประกาศในช่วงวันที่ 12 – 14 มี.ค. 66 มวลอากาศเย็นกําลังปานกลางจากประเทศจีนจะแผ่ลงมาปกคลุมประเทศไทยตอนบนและทะเลจีนใต้ ในขณะที่ประเทศไทยมีอากาศร้อน ประกอบกับคลื่นกระแสลมฝ่ายตะวันตกจะเคลื่อนเข้าปกคลุมภาคเหนือ
.
ลักษณะเช่นนี้จะทําให้มีพายุฤดูร้อนเกิดขึ้นได้ บริเวณภาคเหนือ ภาคตะวันออกเฉียงเหนือ ภาคกลาง ภาคตะวันออก รวมทั้งกรุงเทพฯ และปริมณฑล โดยมีลักษณะของพายุฝนฟ้าคะนอง ลมกระโชกแรง และมีลูกเห็บตกบางพื้นที่ รวมถึงมีฟ้าผ่าเกิดขึ้นได้
.
ขอให้ประชาชนระวังอันตรายที่อาจจะเกิดขึ้น โดยหลีกเลี่ยงการอยู่ในที่โล่งแจ้ง ใต้ต้นไม้ใหญ่ สิ่งปลูกสร้างและป้ายโฆษณาที่ไม่แข็งแรง สําหรับเกษตรกรควรป้องกันและระวังความเสียหายที่จะเกิดต่อผลผลิตทางการเกษตรไว้ด้วย
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กระทรวงอุตสาหกรรม โดย สอจ.พระนครศรีอยุธยา และกรมโรงงานอุตสาหกรรม ลงพื้นที่เข้าตรวจสอบโกดัง อำเภอภาชี
วันจันทร์ที่ 13 มีนาคม 2566
13/03/2566
กระทรวงอุตสาหกรรม โดย สอจ.พระนครศรีอยุธยา และกรมโรงงานอุตสาหกรรม ลงพื้นที่เข้าตรวจสอบโกดัง อําเภอภาชี
กระทรวงอุตสาหกรรม โดย สํานักงานอุตสาหกรรมจังหวัดพระนครศรีอยุธยา และกรมโรงงานอุตสาหกรรม ลงพื้นที่เข้าตรวจสอบโกดัง อําเภอภาชี
กระทรวงอุตสาหกรรม โดย สอจ.พระนครศรีอยุธยา และกรมโรงงานอุตสาหกรรม ลงพื้นที่เข้าตรวจสอบโกดังที่คาดว่าเป็นจุดที่มีของเหลวไหลออกมา โดยมี นายอําเภอภาชี กํานัน ผู้ช่วยผู้ใหญ่บ้าน ชาวบ้าน และเทศบาลภาชี เข้าร่วมด้วย พบรถบรรทุกและถังบรรจุของเหลว คาดว่าเป็นกากอุตสาหกรรมประเภทของเหลวจํานวนมาก และรถกระบะบรรจุกากของเสียไม่ทราบชนิด และได้ดําเนินการลงบันทึกประจําวันไว้เป็นหลักฐานที่สถานีตํารวจภูธรภาชี
วันที่ 26 ก.พ. 66 เจ้าหน้าที่ดักสกัดรถบรรทุกพ่วง ภายในพบถังบรรจุของเหลว เฟอร์ริค คลอไรด์ และผงสีน้ําตาล และได้มีการลงบันทึกประจําวันแล้ว
วันที่ 27 ก.พ. 66 กรมโรงงานอุตสาหกรรม และกรมควบคุมมลพิษ ได้ทําการเก็บตัวอย่าง 11 จุด 14 ตัวอย่าง เพื่อตรวจสอบคุณสมบัติ และได้ยึดอายัดของกลาง เช่น กระบะเหล็ก รถบรรทุก ตัวพ่วง และรถแบคโฮล ภายในอาคารโกดัง 1-5 และได้เข้าแจ้งความดําเนินคดีฯ ต่อบริษัท เอกอุทัย จํากัด
วันที่ 2 มี.ค. 66 สอจ.พระนครศรีอยุธยาขอหมายศาลในการเข้าตรวจค้นอาคารโกดังที่เก็บกากของเสียที่คาดว่าเป็นสารเคมีอันตราย
วันที่ 3 มี.ค. 66 สอจ.พระนครศรีอยุธยา ร่วมกับ กรอ. และอําเภอภาชี เข้าตรวจนับปริมาณกากของเสียที่อยู่ภายในอาคารโกดัง ทั้ง 5 แห่ง
กระทรวงอุตสาหกรรม ดําเนินการ !?
กากอุตสาหกรรมทั้งหมดถูกอายัดเป็นของกลางในการดําเนินคดี อีกทั้งอยู่ระหว่างการประเมินมูลค่าการกําจัดกากอุตสาหกรรมจากบริษัทที่รับกําจัดกากอุตสาหกรรมดังกล่าวข้างต้น โดยจะมีการดําเนินคดีกับบริษัท เอกอุทัย จํากัด ที่กระทําความผิดตาม พ.ร.บ.วัตถุอันตราย พ.ศ.2535 และที่แก้ไขเพิ่มเติม พ.ร.บ.โรงงาน พ.ศ.2535 และที่แก้ไขเพิ่มเติม ต่อไป
รัฐบาลไทย-ข่าวทำเนียบรัฐบาล-ปลัด พม. ย้ำขับเคลื่อนงานมิติใหม่ “ทุกครอบครัวเข้าถึงการคุ้มครองทางสังคม ลดความยากจน สร้างความยั่งยืน”
วันจันทร์ที่ 13 มีนาคม 2566
ปลัด พม. ย้ําขับเคลื่อนงานมิติใหม่ “ทุกครอบครัวเข้าถึงการคุ้มครองทางสังคม ลดความยากจน สร้างความยั่งยืน”
ปลัด พม. ย้ําขับเคลื่อนงานมิติใหม่ “ทุกครอบครัวเข้าถึงการคุ้มครองทางสังคม ลดความยากจน สร้างความยั่งยืน”
เมื่อวันที่ 10 มีนาคม 2566 นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานเปิดโครงการประชุมชี้แจงกรอบแนวทางการตรวจราชการตามแผนการตรวจราชการกระทรวง พม. ประจําปีงบประมาณ พ.ศ. 2566 สําหรับหัวหน้าและเจ้าหน้าที่หน่วยงานทีม One Home พม. 14 จังหวัดภาคใต้ ในเขตตรวจราชการที่ 5 - 7 โดยมี นางอุบล ทองสลับล้วน ผู้อํานวยการสํานักงานส่งเสริมและสนับสนุนวิชาการ 10 กล่าวรายงาน อีกทั้ง นายอนันต์ ดนตรี หัวหน้าผู้ตรวจราชการกระทรวง พม. และนายกันตพงศ์ รังษีสว่าง ผู้ตรวจราชการกระทรวง พม. ร่วมบรรยายแนวทางการตรวจราชการฯ ซึ่งจัดโดย กองตรวจราชการ สํานักงานปลัดกระทรวง พม. และสํานักงานส่งเสริมและสนับสนุนวิชาการ 10 ณ ห้องเทพลักษณ์ โรงแรม เค พาร์ค จังหวัดสุราษฎร์ธานี
นายอนุกูล กล่าวว่า ปีงบประมาณ พ.ศ. 2566 กระทรวง พม. ได้ขับเคลื่อนงานในมิติใหม่ที่มีเป้าหมาย “ทุกครอบครัวเข้าถึงการคุ้มครองทางสังคม ลดความยากจน สร้างความยั่งยืน” โดยเน้นย้ําการขับเคลื่อนงานใน 4 ประเด็น ไม่ว่าจะเป็น 1) การเสริมสร้างศักยภาพครอบครัวให้กับคนทุกช่วงวัย และมุ่งเน้นรายครัวเรือนที่ตรงตามสภาพปัญหาและความต้องการมากขึ้น 2) การคุ้มครองทางสังคมและสวัสดิการแต่ละกลุ่มเป้าหมายให้ชัดเจนมากขึ้น 3) ส่งเสริมและสนับสนุนภาคีเครือข่ายและหุ้นส่วนทางสังคมในพื้นที่ให้เข้ามามีส่วนร่วมพัฒนาสังคมให้ชัดเจนมากขึ้น และ 4) ส่งเสริมองค์กรสมรรถนะสูง ที่มุ่งเน้นการปรับตัวของบุคลากรและองค์กรให้ประสิทธิภาพและประสิทธิผลมากขึ้น
นายอนุกูล กล่าวเพิ่มเติมว่า นอกจากนี้ กระทรวง พม. ได้ให้ความสําคัญในการพัฒนาศักยภาพบุคลากรทั้งในส่วนของ Front Office และ Back Office ให้มีทักษะการคิดวิเคราะห์ ทักษะวิชาชีพ และความเป็นมืออาชีพ เพื่อให้สามารถดูแล ช่วยเหลือ คุ้มครอง และพัฒนาคุณภาพชีวิตประชาชนทุกกลุ่มเป้าหมายได้อย่างมีประสิทธิภาพ อีกทั้งนําระบบดิจิทัลมาใช้ในกระบวนการทํางาน และขับเคลื่อนงานด้วยข้อมูล (Data Driven) เพื่อให้สามารถตอบสนองความต้องการของประชาชนทุกกลุ่มเป้าหมายที่มีการเปลี่ยนแปลงตลอดเวลาได้อย่างตรงจุดและทันท่วงที (Speed ดี --> ตีโจทย์แตก)
#ช่วย24ชั่วโมง #พม24ชม #ข่าวพม
รัฐบาลไทย-ข่าวทำเนียบรัฐบาล-บีโอไอผนึกทีดีอาร์ไอจัดสัมมนาออนไลน์
วันจันทร์ที่ 13 มีนาคม 2566
บีโอไอผนึกทีดีอาร์ไอจัดสัมมนาออนไลน์
บีโอไอผนึกทีดีอาร์ไอจัดสัมมนาออนไลน์
บีโอไอผนึกทีดีอาร์ไอจัดสัมมนาออนไลน์
นายนฤตม์ เทอดสถีรศักดิ์ เลขาธิการคณะกรรมการส่งเสริมการลงทุน (บีโอไอ) (ที่ 2 จากซ้าย) ร่วมกับสถาบันวิจัยเพื่อการพัฒนาประเทศ (ทีดีอาร์ไอ) จัดงานสัมมนาออนไลน์ (Webinar) ในหัวข้อ “มุ่งสู่ ‘เศรษฐกิจใหม่’: หนุนผู้ประกอบการไทยด้วยนโยบายส่งเสริมการลงทุนใหม่” โดยมีผู้เข้าร่วมเสวนาในหัวข้อ “ร่วมขับเคลื่อนการลงทุน ร่วมสนับสนุนผู้ประกอบการไทย” ประกอบด้วยนายสนั่น อังอุบลกุล ประธานกรรมการหอการค้าไทยและสภาหอการค้าแห่งประเทศไทย นายเกรียงไกร เธียรนุกูล ประธานสภาอุตสาหกรรมแห่งประเทศไทย นายแสงชัย ธีรกุลวาณิช ประธานสมาพันธ์เอสเอ็มอีไทย นายณัฐสิฐ รักษ์เกียรติวงศ์ นักวิจัยอาวุโส ทีดีอาร์ไอ ดําเนินรายการโดย ดร.สมเกียรติ ตั้งกิจวานิชย์ ประธานสถาบันวิจัยเพื่อการพัฒนาประเทศไทย (ทีดีอาร์ไอ) งานสัมมนาครั้งนี้มุ่งเน้นกลุ่มผู้ประกอบการไทยขนาดกลางและขนาดย่อม (SMEs) ซึ่งมีผู้เข้าร่วมรับฟังกว่า 200 คน เมื่อเร็ว ๆ นี้
รัฐบาลไทย-ข่าวทำเนียบรัฐบาล-เปิดแล้ววันนี้ สำนักงานสลากฯ ให้บริการจ่ายเงินรางวัล ผ่าน Drive Thru Service อำนวยความสะดวกให้กับประชาชน ผู้ใช้บริการพึงพอใจ สะดวก ง่าย ไม่ยุ่งยาก
วันจันทร์ที่ 13 มีนาคม 2566
13/03/2566
เปิดแล้ววันนี้ สํานักงานสลากฯ ให้บริการจ่ายเงินรางวัล ผ่าน Drive Thru Service อํานวยความสะดวกให้กับประชาชน ผู้ใช้บริการพึงพอใจ สะดวก ง่าย ไม่ยุ่งยาก
วันนี้ (13 มีนาคม 2566) สํานักงานสลากกินแบ่งรัฐบาล เปิดให้บริการจ่ายเงินรางวัล Drive Thru Service เป็นวันแรก ซึ่งมีประชาชนผู้ถูกรางวัลมาใช้บริการขึ้นเงินรางวัลเป็นจํานวนมาก ผู้ใช้บริการต่างพึงพอใจ เนื่องจากขั้นตอนไม่ยุ่งยาก สะดวก ง่าย ต่อการใช้บริการ
พันโทหนุน ศันสนาคม ผู้อํานวยการสํานักงานสลากกินแบ่งรัฐบาล กล่าวว่า “สําหรับบริการจ่ายเงินรางวัล Drive Thru Service เพื่ออํานวยความสะดวกให้กับประชาชนผู้มารอรับเงินรางวัล ทั้งสลากกินแบ่งรัฐบาลสลากการกุศล และสลากดิจิทัล โดยสามารถขึ้นได้ทุกรางวัล ยกเว้นรางวัลที่ 1 สลากอายัด สลากปลอมแปลง และ สลากชํารุด สําหรับการขึ้นเงินรางวัล ผ่าน Drive Thru Service ไม่ต้องจองคิว สามารถ Walk – in เข้ามาได้เลยในส่วนของการนําสลากใบมาขึ้นรางวัล เตรียมบัตรประชาชน ใบสลากที่เขียนชื่อ-สกุล พร้อมเบอร์โทร ทุกฉบับ เตรียมเลขบัญชีธนาคาร กรณีไม่มีบัญชี ธกส. และ ธนาคารออมสิน การขึ้นรางวัลสลาก จํานวน 1 - 30 ฉบับ โอนเงินไม่เกิน 2,000,000 บาท / ครั้ง หากเกินจากนี้ ติดต่อที่จ่ายรางวัล ชั้น G กรณีมีบัญชี ธนาคารออมสิน หรือ ธกส. การขึ้นรางวัลสลาก จํานวน 30 ฉบับ โอนได้ไม่จํากัดจํานวนเงิน และสําหรับการขึ้นรางวัลสลากดิจิทัล สามารถกดเลือกรับขึ้นเงินรางวัลที่สํานักงานฯ ผ่านแอปพลิเคชั่นก่อนเดินทางมารับบริการผ่าน Drive Thru Service เมื่อมาถึงแสดงหน้าจอมือถือให้เจ้าหน้าที่ พร้อมเตรียมบัตรประชาชน และเลขบัญชีธนาคาร”
ทั้งนี้ เปิดให้บริการวันจันทร์ – วันศุกร์ (เว้นวันหยุดทําการหรือวันหยุดนักขัตฤกษ์) เวลา 07.30 – 15.00 น. ไม่หยุดพักเที่ยง สามารถดูรายละเอียดเพิ่มเติมได้ผ่านเว็บไซต์ www.glo.or.th หรือสอบถามรายละเอียดเพิ่มเติมได้ที่ Call Center โทร 0 2528 9999
รัฐบาลไทย-ข่าวทำเนียบรัฐบาล-รองปลัดฯ สุรพล นั่งหัวโต๊ะประชุม 9 สมาคมเหล็ก หารือแนวทางการยกระดับขีดความสามารถผู้ประกอบการเหล็กในประเทศ
วันจันทร์ที่ 13 มีนาคม 2566
13/03/2566
รองปลัดฯ สุรพล นั่งหัวโต๊ะประชุม 9 สมาคมเหล็ก หารือแนวทางการยกระดับขีดความสามารถผู้ประกอบการเหล็กในประเทศ
รองปลัดกระทรวงอุตสาหกรรม นั่งหัวโต๊ะประชุม 9 สมาคมเหล็ก หารือแนวทางการยกระดับขีดความสามารถผู้ประกอบการเหล็กในประเทศ
เมื่อวันที่ 8 – 9 มีนาคม 2566 นายสุรพล ชามาตย์ รองปลัดกระทรวงอุตสาหกรรม เป็นประธานการประชุมหารือติดตามสถานการณ์อุตสาหกรรมเหล็ก โดยมี สํานักงานมาตรฐานผลิตภัณฑ์อุตสาหกรรม (สมอ.) และ 9 สมาคมผู้ประกอบการอุตสาหกรรมเหล็กไทย เข้าร่วมการประชุม ครั้งที่ 46-2/2566 เพื่อติดตามข่าวและสถานการณ์อุตสาหกรรมเหล็ก ระหว่าง สมอ. กับกลุ่ม 9 สมาคมฯ ให้เป็นไปด้วยความเรียบร้อย พร้อมหารือแนวทางในการยกระดับขีดความสามารถผู้ประกอบการอุตสาหกรรมเหล็กในประเทศ รวมถึงเพื่อเป็นข้อมูลประกอบการพิจารณากําหนดการส่งเสริมการใช้มาตรฐานของผลิตภัณฑ์เหล็กในอนาคต
โดยมีนายบรรจง สุกรีฑา เลขาธิการสํานักงานมาตรฐานผลิตภัณฑ์อุตสาหกรรม นายวิฤทธิ์ วิเศษสินธุ์ นายเอกนิติ รมยานนท์ รองเลขาธิการสํานักงานมาตรฐานผลิตภัณฑ์อุตสาหกรรม คณะผู้บริหาร และกลุ่ม 9 สมาคมผู้ประกอบการอุตสาหกรรมเหล็กไทย เข้าร่วมการประชุมในครั้งนี้ด้วย ณ โรงแรมคามิโอ แกรนด์ จ.ระยอง
รวมถึงได้เข้าเยี่ยมชมบริษัทผู้ประกอบการอุตสาหกรรมเหล็กในพื้นที่จังหวัดระยอง ชลบุรี และฉะเชิงเทรา ดังนี้ 1. เยี่ยมชมกระบวนการผลิตเหล็กแผ่นรีดร้อนชนิดม้วน ณ บริษัท จี เจ สตีล จํากัด (มหาชน) 2. กระบวนการผลิตเหล็กกล้าไร้สนิมรีดเย็นชนิดม้วน ณ บริษัทโพสโค-ไทยน๊อคซ์ จํากัด (มหาชน) 3. กระบวนการผลิตเหล็กแผ่นรีดเย็นชนิดม้วน เหล็กแผ่นรีดเย็นเคลือบสังกะสีโดยกรรมวิธีจุ่มร้อนแบบต่อเนื่อง ณ บริษัท เอ็นเอส-สยามยูไนเต็ดสตีล จํากัด 4. กระบวนการผลิตเหล็กลวด เหล็กเส้นก่อสร้างกลม และเหล็กเส้นก่อสร้างข้ออ้อย ณ บริษัท มิลล์คอน บูรพา จํากัด และ 5. กระบวนการชุบผลิตภัณฑ์เหล็กเคลือบสังกะสีด้วยกรรมวิธีจุ่มร้อน ณ บริษัท ยูเนี่ยนกัลวาไนเซอร์ จํากัด
รัฐบาลไทย-ข่าวทำเนียบรัฐบาล-​โครงการบัตรสวัสดิการแห่งรัฐ ปี 2565 ประกาศรายชื่อผู้ผ่านการตรวจคุณสมบัติ
วันจันทร์ที่ 13 มีนาคม 2566
13/03/2566
​โครงการบัตรสวัสดิการแห่งรัฐ ปี 2565 ประกาศรายชื่อผู้ผ่านการตรวจคุณสมบัติ
วันพุธที่ 1 มีนาคม 2566
โครงการบัตรสวัสดิการแห่งรัฐ ปี 2565 ประกาศรายชื่อผู้ผ่านการตรวจคุณสมบัติ
ต่อจากนี้ไป ขอเชิญรับฟังไทยคู่ฟ้า
ผู้ลงทะเบียนโครงการบัตรสวัสดิการแห่งรัฐ ปี 2565
ดูผลการตรวจสอบคุณสมบัติและยืนยันตัวตนได้ในวันนี้ (1มี.ค.66) โดยมีผู้ผ่านการลงทะเบียนกว่า 14 ล้านราย
ไม่ผ่านราว 5 ล้านราย เช่น มีรายได้ต่อปีหรือเงินฝาก เกิน 100,000 บาท มีบัตรเครดิต
หรือวงเงินสินเชื่อซื้อบ้าน ซื้อรถ สําหรับผู้ลงทะเบียนผ่านและยืนยันตัวตนภายในวันที่ 26
มี.ค.เริ่มใช้สิทธิ์สวัสดิการได้ในวันที่ 1 เม.ย.2566 ส่วนผู้ที่ยังไม่ผ่านสามารถยื่นอุทธรณ์ได้ ถึงวันที่ 1 พ.ค.2566
โดยโครงการในปีนี้ครอบคลุมระบบขนส่งสาธารณะ 8 อย่าง เช่น รถเมล์ ขสมก. รถ บขส. รถไฟฟ้า รถสองแถว
เรือโดยสาร และยังกําหนดให้วงเงินค่าไฟฟ้าและน้ําประปาเป็นสวัสดิการหลักที่ไม่มีเวลาหมดอายุด้วย
ดูรายละเอียดเพิ่มเติมได้ที่เว็บไซต์ บัตรสวัสดิการแห่งรัฐ.mof.go.th
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เปิดศูนย์รับแจ้งเหตุ การทรมานและทำให้สูญหาย รวม 113 แห่งทั่วประเทศ
วันจันทร์ที่ 13 มีนาคม 2566
13/03/2566
เปิดศูนย์รับแจ้งเหตุ การทรมานและทําให้สูญหาย รวม 113 แห่งทั่วประเทศ
วันอังคารที่ 7 มีนาคม 2566
ต่อจากนี้ไป ขอเชิญรับฟังไทยคู่ฟ้า
สํานักงานอัยการสูงสุด เปิดศูนย์ป้องกันและปราบปรามการทรมานและการกระทําให้บุคคลสูญหาย
กรุงเทพมหานครและในทุกจังหวัดทั่วประเทศ รวม 113 ศูนย์ เพื่อรับเรื่องร้องเรียน
แจ้งเหตุจากประชาชนและญาติของผู้ถูกกระทําตาม
พ.ร.บ.ป้องกันและปราบปรามการทรมานและการกระทําให้บุคคลสูญหาย พ.ศ.2565
ซึ่งมีผลใช้บังคับแล้วเมื่อวันที่ 22 ก.พ.2566 ที่ผ่านมา โดยยกเว้นมาตราที่ 22 - 25
กฎหมายฉบับนี้มุ่งคุ้มครองประชาชนจากการปฏิบัติหน้าที่โดยมิชอบของเจ้าหน้าที่รัฐในการจับกุม คุมขัง
ทรมาน อุ้มหาย ซึ่งไม่ได้เป็นการดําเนินการจับกุมอย่างถูกต้องตามกฎหมาย มีโทษสูงสุดจําคุกตลอดชีวิต
ประชาชนสามารถแจ้งเหตุได้ตลอด 24 ชั่วโมง ทางโทรศัพท์ 0-2434-8325 ถึง 27 ต่อ 601 – 605
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​รองโฆษกรัฐบาลเผย สิทธิบัตรทองหาหมอฟรี ผ่านแอปฯ Clicknic ครอบคลุม 42 โรค นำร่องเฉพาะพื้นที่กรุงเทพฯ
วันจันทร์ที่ 13 มีนาคม 2566
13/03/2566
​รองโฆษกรัฐบาลเผย สิทธิบัตรทองหาหมอฟรี ผ่านแอปฯ Clicknic ครอบคลุม 42 โรค นําร่องเฉพาะพื้นที่กรุงเทพฯ
​รองโฆษกรัฐบาลเผย สิทธิบัตรทองหาหมอฟรี ผ่านแอปฯ Clicknic ครอบคลุม 42 โรค นําร่องเฉพาะพื้นที่กรุงเทพฯ
วันที่ 13 มีนาคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาลโดยสํานักงานหลักประกันสุขภาพแห่งชาติ (สปสช.) ได้เปิดบริการทางเลือกให้แก่ผู้มีสิทธิหลักประกันสุขภาพแห่งชาติ (สิทธิบัตรทอง 30 บาท) ที่ป่วยด้วยโรคทั่วไปที่ไม่ซับซ้อน 42 กลุ่มอาการโรค สามารถพบแพทย์เพื่อรักษาทางไกลหรือเทเลเมดิซีน (telemedicine) โดยแอปพลิเคชัน Clicknic โดยคลิกนิกเฮลท์ คลินิกเวชกรรม 42 โรค เช่น ตาแดง ท้องร่วง ไข้ หวัด อาหารเป็นพิษ กระเพาะอักเสบ ลําไส้อักเสบ กล้ามเนื้อ ข้ออักเสบ ลมพิษ ผื่น รวมถึงโรคโควิด 19 กลุ่มสีเขียวหรือกลุ่มที่มีอาการเล็กน้อย ฯลฯ สาระสําคัญคือเป็นโรคที่ไม่มีความซับซ้อนมากและพบได้บ่อย
โดยนําร่องใน กทม. ก่อน รวมทั้งคนที่มีสิทธิอยู่ในต่างจังหวัดแต่ตัวอยู่ที่ กทม. ก็ใช้บริการได้เช่นกัน บริการนี้เป็นทางเลือกที่มุ่งอํานวยความสะดวก สําหรับขั้นตอนการรับบริการนั้น ก่อนอื่นต้องดาวน์โหลดแอปฯ Clicknic มาติดตั้งในมือถือก่อน เมื่อเข้าไปในแอปฯ แล้วจะมีแบนเนอร์ "ผู้ป่วยกลุ่มโรคทั่วไป (สปสช.)" เมื่อคลิกเข้าไปจะมีช่องบันทึกข้อความสําหรับระบุที่อยู่และสถานที่จัดส่งยา พร้อมระบุอาการ รวมทั้งระบุข้อมูลสุขภาพ เช่น ส่วนสูง น้ําหนัก และยังสามารถใช้เทคโนโลยีตรวจสัญญาณสุขภาพผ่านกล้องมือถือ เพื่อให้แพทย์มีข้อมูลเพิ่มเติมประกอบการรักษาได้ด้วย เมื่อกรอกข้อมูลทั้งหมดเสร็จแล้วให้กด "เริ่มขอคําปรึกษา" จากนั้นรอเจ้าหน้าที่ตรวจสอบสิทธิและส่งเคสให้แพทย์ทําการติดต่อกลับ ใช้เวลารอ 10-30 นาที และหากมีการสั่งจ่ายยา ก็จะส่งไปให้ที่บ้านหรือผู้ป่วยไปรับที่ร้านยาใกล้บ้านก็ได้ หรือหากต้องการรายละเอียดเพิ่มเติมสามารถติดต่อได้ที่ไลน์ไอดี @Clicknic ทั้งนี้ เพื่อให้ประชาชนได้รับข้อมูลข่าวสารจากสํานักงานหลักประกันสุขภาพแห่งชาติ (สปสช.) สามารถติดตามได้ที่เว็บไซต์ www.nhso.go.th หรือโทรสายด่วน 1330 หรือเพิ่มเพื่อนไลน์กับ สปสช. พิมพ์ @nhso สอบถามข้อมูล
“รัฐบาลให้ความสําคัญกับการดูแลสุขภาพประชาชนและการเข้าถึงบริการภาครัฐอย่างประสิทธิภาพ เพิ่มสิทธิประโยชน์ เพิ่มคุณภาพ และบริการให้กับผู้มีสิทธิหลักประกันสุขภาพแห่งชาติ (สิทธิบัตรทอง 30 บาท) เพื่อไม่ให้เกิดความเหลื่อมล้ําในการรักษาพยาบาล สามารถเข้ารับบริการหน่วยปฐมภูมิสถานพยาบาลสังกัดกระทรวงสาธารณสุขได้ทุกแห่ง” นางสาวรัชดา ย้ํา
รัฐบาลไทย-ข่าวทำเนียบรัฐบาล-นายกรัฐมนตรีเยี่ยมชมศูนย์การเรียนรู้เกษตรวิถีพุทธ วัดหุบกระทิง อ.บ้านโป่ง จ.ราชบุรี ชื่นชมการดำเนินงาน สร้างความสามัคคีของคนในชุมชน
วันจันทร์ที่ 13 มีนาคม 2566
13/03/2566
นายกรัฐมนตรีเยี่ยมชมศูนย์การเรียนรู้เกษตรวิถีพุทธ วัดหุบกระทิง อ.บ้านโป่ง จ.ราชบุรี ชื่นชมการดําเนินงาน สร้างความสามัคคีของคนในชุมชน
นายกรัฐมนตรีเยี่ยมชมศูนย์การเรียนรู้เกษตรวิถีพุทธ วัดหุบกระทิง อ.บ้านโป่ง จ.ราชบุรี ชื่นชมการดําเนินงาน สร้างความสามัคคีของคนในชุมชน แนะให้เสริมการสร้างงาน สร้างอาชีพ ประยุกต์สิ่งของขึ้นชื่อในชุมชน ให้เกิดผลิตภัณฑ์ใหม่ ทําให้ชุมชนเข้มแข็ง
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรีเปิดเผยว่า วันนี้ (13 มีนาคม 2566) เวลา 10.00 น. ณ วัดหุบกระทิง ตําบลเบิกไพร อําเภอบ้านโป่ง จังหวัดราชบุรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เยี่ยมชมศูนย์การเรียนรู้เกษตรวิถีพุทธ-วิถีความร่วมมือในการพัฒนาระหว่างวัดกับชุมชน โดยมี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายสุชาติ ชมกลิ่น รัฐมนตรีว่าการกระทรวงแรงงาน และนายธนกร วังบุญคงชนะ รัฐมนตรีประจําสํานักนายกรัฐมนตรี เข้าร่วมด้วย
โอกาสนี้ นายกรัฐมนตรีพบปะ พูดคุย และถ่ายภาพร่วมกับเด็กนักเรียนโรงเรียนวัดหุบกระทิง ผู้ประกอบการรุ่นใหม่จังหวัดราชบุรี Young Entrepreneur Chamber of Commerce (YEC) และประชาชนจังหวัดราชบุรีที่มารอให้การต้อนรับ โดยนายกรัฐมนตรีกล่าวขอบคุณทุกคนที่มารอให้การต้อนรับ การมาจังหวัดราชบุรีในวันนี้มาในฐานะนายกรัฐมนตรีเพื่อติดตามการดําเนินโครงการต่าง ๆ ว่ามีความคืบหน้าอย่างไร พบเจออุปสรรคหรือไม่ เพื่อให้โครงการต่าง ๆ สําเร็จผลตามเวลาที่กําหนดและคุ้มค่าต่อประชาชน แล้วนายกรัฐมนตรีเข้ากราบสักการะพระประธาน และนมัสการพระมหาสงกรานต์ สนฺติกโร เจ้าอาวาสวัดหุบกระทิง ณ อุโบสถ เพื่อความเป็นสิริมงคลในโอกาสเดินทางมาปฏิบัติราชการที่จังหวัดราชบุรี
จากนั้น นายกรัฐมนตรีเดินเยี่ยมชมศูนย์การเรียนรู้เกษตรวิถีพุทธ ซึ่งเกิดจากความร่วมมือในการพัฒนาระหว่างวัดกับชุมชน เปลี่ยนพื้นที่รกร้างว่างเปล่าเป็นแหล่งเรียนรู้เกษตร และร้านกาแฟท่ามกลางธรรมชาติที่สวยงาม เป็นแหล่งท่องเที่ยวพักผ่อนเชิงเกษตรให้นักท่องเที่ยวได้สัมผัสวิถีชีวิตชาวบ้านและความสําเร็จของการนําเกษตรทฤษฎีใหม่ตามหลักปรัชญาเศรษฐกิจพอเพียงของในหลวงรัชกาลที่ 9 มาปรับใช้จนเกิดผลเป็นรูปธรรม โดยนายกรัฐมนตรีชื่นชมแนวคิดดังกล่าวเป็นการสร้างความสามัคคีของคนในชุมชน และยังเป็นการสร้างพื้นที่สีเขียวตามแนวทางที่รัฐบาลดําเนินการไว้คือป่าชุมชน คนร่วมกับป่า ซึ่งในอนาคตต้นไม้เหล่านี้จะมีมูลค่ามหาศาล นําไปทําอะไรได้อีกมากมาย และนายกรัฐมนตรียังแนะให้ศูนย์การเรียนรู้นี้ได้เสริมการสร้างงานสร้างอาชีพ จัดให้มีการฝึกหัดต่าง ๆ นําสิ่งของขึ้นชื่อในชุมชนมาจัดแสดง มาประยุกต์ให้เกิดผลิตภัณฑ์ใหม่เพื่อสร้างรายได้ สร้างอาชีพให้แก่คนในชุมชน ซึ่งจะทําให้ชุมชนเข้มแข็ง เมื่อเจอปัญหาอะไรก็จะสามารถข้ามผ่านไปได้
ต่อจากนั้น นายกรัฐมนตรีเดินทางไปสักการะเจ้าแม่เบิกไพรที่ศาลเจ้าแม่เบิกไพร ตําบลเบิกไพร อําเภอบ้านโป่ง จังหวัดราชบุรี ต่อไป
-------------------
รัฐบาลไทย-ข่าวทำเนียบรัฐบาล-“ปลัดฯ ณัฐพล” ร่วมแสดงความยินดีวันคล้ายวันสถาปนา “ดีพร้อม” ครบ 81 ปี พร้อมเยี่ยมชมบูธและให้กำลังใจผู้ประกอบการ “อุตสาหกรรมแฟร์ ช็อป ชิม แชร์”
วันจันทร์ที่ 13 มีนาคม 2566
13/03/2566
“ปลัดฯ ณัฐพล” ร่วมแสดงความยินดีวันคล้ายวันสถาปนา “ดีพร้อม” ครบ 81 ปี พร้อมเยี่ยมชมบูธและให้กําลังใจผู้ประกอบการ “อุตสาหกรรมแฟร์ ช็อป ชิม แชร์”
ปลัดกระทรวงอุตสาหกรรม ร่วมแสดงความยินดีวันคล้ายวันสถาปนา “ดีพร้อม” ครบ 81 ปี พร้อมเยี่ยมชมบูธและให้กําลังใจผู้ประกอบการ “อุตสาหกรรมแฟร์ ช็อป ชิม แชร์”
เมื่อวันที่ 10 มีนาคม 2566 เวลา 11.00 น. ดร.ณัฐพล รังสิตพล ปลัดกระทรวงอุตสาหกรรม เข้าร่วม พิธีทําบุญ เนื่องในวันสถาปนากรมส่งเสริมอุตสาหกรรม ครบ 81 ปี กรมส่งเสริมอุตสาหกรรม หรือ ดีพร้อม (DIPROM) และเยี่ยมชมบูธพร้อมให้กําลังใจผู้ประกอบการในงาน อุตสาหกรรมแฟร์ ช็อป ชิม แชร์ (DIPROM Marketplace Festival) โดยมีนายใบน้อย สุวรรณชาตรี อธิบดีกรมส่งเสริมอุตสาหกรรม ให้การต้อนรับ พร้อมด้วย นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายภาสกร ชัยรัตน์ รองอธิบดีกรมส่งเสริมอุตสาหกรรม รักษาราชการแทนผู้ตรวจราชการกระทรวงอุตสาหกรรม นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม คณะผู้บริหาร ข้าราชการ และพนักงานราชการ เข้าร่วมงานดังกล่าวด้วย ณ อาคารกรมส่งเสริมอุตสาหกรรม
กรมส่งเสริมอุตสาหกรรม ก่อตั้งขึ้นเมื่อปี พ.ศ. 2485 อย่างไรก็ตามงานด้านการส่งเสริมอุตสาหกรรมได้เริ่มขึ้นตั้งแต่ประมาณปี พ.ศ. 2479 ซึ่งขณะนั้นเป็นช่วงที่เกิดภาวะสงครามทําให้สิ่งของอุปโภค บริโภคขาดแคลน รัฐบาลจึงส่งเสริมการผลิตสินค้าอุปโภคบริโภคภายในประเทศให้มากขึ้น เพื่อลดการนําเข้าจากต่างประเทศ ต่อมาในปี พ.ศ.2485 กองอุตสาหกรรม กรมพาณิชย์ กระทรวงเศรษฐการได้ถูกยกฐานะขึ้นเป็น กรมส่งเสริมอุตสาหกรรม สังกัดกระทรวงอุตสาหกรรม มีหน้าที่หลักในการส่งเสริมการประกอบการอุตสาหกรรม จนถึงปัจจุบัน
สําหรับงานอุตสาหกรรมแฟร์ “ช็อป ชิม แชร์ DIPROM Marketplace Festival” จัดขึ้นภายใต้ กิจกรรม DIPROM Marketeer เพื่อจําหน่ายสินค้าและบริการของผู้ประกอบการอย่างครบวงจร รวมถึงต่อยอดองค์ความรู้ผู้ประกอบการด้วยการสร้างตลาดแบบ Hybrid ทั้งออนไลน์และออฟไลน์ในรูปแบบคู่ขนานผ่านการจัดงานอุตสาหกรรมแฟร์ ตลอดจนเป็นการเพิ่มช่องทางการจัดจําหน่ายและสร้างรายได้ให้ผู้ประกอบการที่อยู่บนแพลตฟอร์มดีพร้อมมาร์เก็ตเพลส (DIPROM Marketplace) ทั้งผู้ประกอบการกลุ่มผลิตภัณฑ์อาหารและเครื่องดื่ม กลุ่มผลิตภัณฑ์สมุนไพร สปา เครื่องหอม กลุ่มสินค้าเครื่องประดับ และกลุ่มสินค้าเสื้อผ้าเครื่องนุ่งห่ม รวมกว่า 80 ร้านค้า โดยงานดังกล่าวจัดขึ้นระหว่าง 8-10 มีนาคม 2566 ณ บริเวณลานจอดรถและห้องนิทรรศการ ชั้น 1 อาคารกรมส่งเสริมอุตสาหกรรม (DIPROM Headquarter)
รัฐบาลไทย-ข่าวทำเนียบรัฐบาล-​วธ. ติวเข้มข้าราชการทั่วประเทศ เดินหน้ายุคดิจิทัล “พัฒนาระบบมาตรฐานข้อมูลกลางเพื่อพัฒนาไปสู่ข้อมูลใหญ่”
วันจันทร์ที่ 13 มีนาคม 2566
​วธ. ติวเข้มข้าราชการทั่วประเทศ เดินหน้ายุคดิจิทัล “พัฒนาระบบมาตรฐานข้อมูลกลางเพื่อพัฒนาไปสู่ข้อมูลใหญ่”
​วธ. ติวเข้มข้าราชการทั่วประเทศ เดินหน้ายุคดิจิทัล “พัฒนาระบบมาตรฐานข้อมูลกลางเพื่อพัฒนาไปสู่ข้อมูลใหญ่” บริหารจัดการข้อมูลอย่างเป็นระบบและให้บริการข้อมูลที่มีมาตรฐานสู่สาธารณะได้อย่างมีประสิทธิภาพ
วธ. ติวเข้มข้าราชการทั่วประเทศ เดินหน้ายุคดิจิทัล “พัฒนาระบบมาตรฐานข้อมูลกลางเพื่อพัฒนาไปสู่ข้อมูลใหญ่” บริหารจัดการข้อมูลอย่างเป็นระบบและให้บริการข้อมูลที่มีมาตรฐานสู่สาธารณะได้อย่างมีประสิทธิภาพ
เมื่อเร็วๆ นี้ นางยุพา ทวีวัฒนะกิจบวร ปลัดกระทรวงวัฒนธรรม เป็นประธานเปิดการฝึกอบรมโครงการพัฒนาระบบมาตรฐานข้อมูลกลางเพื่อพัฒนาไปสู่ข้อมูลใหญ่ โดยมี ผู้บริหาร ข้าราชการกระทรวงวัฒนธรรมส่วนกลางและส่วนภูมิภาค พร้อมเจ้าหน้าที่ที่เกี่ยวข้อง เข้าร่วม ณ โรงแรมแกรนด์ ฟอร์จูน กรุงเทพฯ
นางยุพา กล่าวว่า กระทรวงวัฒนธรรม (วธ.) มีนโยบายส่งเสริมให้มีข้อมูลองค์ความรู้ในรูปแบบฐานข้อมูลใหญ่ (Big Data) อีกทั้งให้ความสําคัญสําหรับการกํากับดูแลและบริหารจัดการข้อมูลองค์กร ส่งเสริมให้มีการจัดทําข้อมูลให้เป็นมาตรฐานเดียวกัน มุ่งเพิ่มประสิทธิภาพการทํางานภายในองค์กร ให้เจ้าหน้าที่ที่เกี่ยวข้องทุกระดับสามารถเผยแพร่ข้อมูลสู่สาธารณะ (Open Data) ได้อย่างมีระบบและมีประสิทธิภาพ จึงได้ดําเนินการจัดฝึกอบรมภายใต้โครงการพัฒนาระบบมาตรฐานข้อมูลกลาง เพื่อพัฒนาไปสู่ข้อมูลใหญ่ แก่ข้าราชการและเจ้าหน้าที่สังกัด วธ. จากทุกสํานัก กอง ศูนย์ กลุ่มในส่วนกลาง รวมถึงหน่วยงานระดับกรมและหน่วยงานส่วนภูมิภาคทั่วประเทศ ให้ได้รับการถ่ายทอดองค์ความรู้จากผู้เชี่ยวชาญในด้านที่เกี่ยวข้อง ฝึกอบรมเชิงปฏิบัติการในหลักสูตรอบรมกรอบธรรมาภิบาลข้อมูลและข้อมูลเปิดภาครัฐ เพื่อพัฒนาศักยภาพของบุคลากรให้เกิดความรู้และความเข้าใจในด้านธรรมาภิบาลข้อมูลและหลักสูตรใช้งานระบบมาตรฐานข้อมูลกลางของวธ. สามารถต่อยอดเพื่อสร้างมูลค่าทางเศรษฐกิจบนแพลตฟอร์มเศรษฐกิจวัฒนธรรมใหม่ (New Cultural Economy Platform) ตลอดจนสามารถบริหารจัดการข้อมูลอย่างเป็นระบบและให้บริการข้อมูลที่มีมาตรฐานสู่สาธารณะได้อย่างมีประสิทธิภาพต่อไป พร้อมก้าวสู่การเป็นรัฐบาลดิจิทัล
ปลัด วธ. กล่าวอีกว่า สําหรับการฝึกอบรมในรอบนี้ เป็นหลักสูตรที่ 1 กรอบธรรมาภิบาลข้อมูลและข้อมูลเปิดภาครัฐมีเนื้อหาเกี่ยวกับธรรมาภิบาลข้อมูล(DataGovernance)ของสํานักงานปลัดกระทรวงวัฒนธรรม สําหรับการกํากับดูแลและบริหารจัดการข้อมูล องค์กร รวมถึงแนวทางปฏิบัติที่เป็นมาตรฐานเดียวกัน ตามพระราชบัญญัติ การบริหารงานและการให้บริการภาครัฐผ่านระบบดิจิทัล พ.ศ. 2562 โดยมีผู้เข้ารับการฝึกอบรม On Site ละผ่านระบบ Zoom Meeting รวมกว่า 142 คน
ทั้งนี้ การฝึกอบรมโครงการพัฒนาระบบมาตรฐานข้อมูลกลางเพื่อพัฒนาไปสู่ข้อมูลใหญ่ ทั้งหมดประกอบด้วย 4 หลักสูตร ได้แก่ 1) หลักสูตรกรอบธรรมาภิบาลข้อมูล และข้อมูลเปิดภาครัฐ จํานวน 2 รุ่น จัดขึ้นระหว่างวันที่ 8 - 9 และวันที่ 14 -15 มีนาคม 2566 2) หลักสูตรการใช้งานระบบมาตรฐานข้อมูลกลางของกระทรวงวัฒนธรรม สําหรับผู้ใช้งาน จํานวน 3 รุ่น ในวันที่ 16 , 17 และ 20 มีนาคม 2566 3) หลักสูตรการใช้งานระบบมาตรฐานข้อมูลกลางของกระทรวงวัฒนธรรม สําหรับผู้ดูแลระบบ ในวันที่ 21 มีนาคม 2566 และ 4) หลักสูตรการใช้งานระบบการสร้างคุณภาพข้อมูล (Data Quality) สําหรับผู้ดูแลระบบ ในวันที่ 22 มีนาคม 2566 นี้
รัฐบาลไทย-ข่าวทำเนียบรัฐบาล-รองปลัดฯ ณัฏฐิญา เตรียมปั้นทีมเสนาธิการ อก. สู่นักวางแผนยุทธศาสตร์ชั้นนำ เน้นย้ำสร้างสรรค์โปรเจกต์ขานรับนโยบาย MIND เพื่อการพัฒนางานอย่างมีคุณค่า
วันจันทร์ที่ 13 มีนาคม 2566
13/03/2566
รองปลัดฯ ณัฏฐิญา เตรียมปั้นทีมเสนาธิการ อก. สู่นักวางแผนยุทธศาสตร์ชั้นนํา เน้นย้ําสร้างสรรค์โปรเจกต์ขานรับนโยบาย MIND เพื่อการพัฒนางานอย่างมีคุณค่า
รองปลัดกระทรวงอุตสาหกรรม เตรียมปั้นทีมเสนาธิการ อก. สู่นักวางแผนยุทธศาสตร์ชั้นนํา เน้นย้ําสร้างสรรค์โปรเจกต์ขานรับนโยบาย MIND เพื่อการพัฒนางานอย่างมีคุณค่า
เมื่อวันที่ 8 มีนาคม 2566 เวลา 15.00 น. นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทน รองปลัดกระทรวงอุตสาหกรรม (รสอ.รก.รปอ.) เป็นผู้แทนกระทรวงอุตสาหกรรม มอบนโยบายกองยุทธศาสตร์และแผนงาน (กยผ.) สํานักงานปลัดกระทรวงอุตสาหกรรม (สปอ.) โดยมี นายจักรพันธ์ เด่นดวงบริพันธ์ ผู้อํานวยการกองยุทธศาสตร์และแผนงาน กล่าวต้อนรับ พร้อมด้วยนายเตมีย์ พันธุวงค์ราช ผู้อํานวยการกองตรวจราชการ และเจ้าหน้าที่ กยผ. เข้าร่วมการประชุม ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
สําหรับ กองยุทธศาสตร์และแผนงาน หรือ กยผ. เป็นหน่วยงานเสนอแนะนโยบาย จัดทํายุทธศาสตร์และกรอบงบประมาณของ สปอ. รวมถึงการวางแผนการปฏิบัติงานของ สปอ. และ อก. พร้อมดําเนินการผ่านโครงการพิเศษต่าง ๆ และงานด้านความร่วมมือระหว่างประเทศ
ทั้งนี้ รสอ.รก.รปอ. ได้มอบนโยบายในการดําเนินงานของ กยผ. ว่า กยผ. เปรียบเสมือนเสนาธิการหลักของกระทรวงอุตสาหกรรม (อก.) ซึ่งเป็นหน่วยงานที่เสนอแนะนโยบาย อก. พร้อมจัดทํายุทธศาสตร์และงบประมาณของ สปอ. ดังนั้น จึงควรเป็นหน่วยงานที่มีความรอบรู้ในศาสตร์แขนงต่าง ๆ อย่างลึกซึ้ง เพื่อให้สามารถกําหนดกรอบของวิสัยทัศน์ พันธกิจ แผนปฏิบัติราชการ และวิเคราะห์สถานการณ์เศรษฐกิจในปัจจุบันได้อย่างทันท่วงที รวมถึงการกําหนดตัวชี้วัด ผลลัพธ์ และโครงการต่าง ๆ ให้สอดรับกับนโยบาย “MIND” โดยต้องใช้ หัว และ ใจ อย่างเต็มกําลัง เพื่อให้สะท้อนการดําเนินงานตามนโยบาย MIND ได้อย่างมีประสิทธิภาพ ขณะเดียวกันก็ต้องวางแผนงานอย่างรอบคอบ เพื่อผลักดันภารกิจของ สปอ. ให้สําเร็จลุล่วงและเกิดผลสัมฤทธิ์อย่างเป็นรูปธรรม และที่สําคัญจะต้องเป็นหัวจักรเพื่อขับเคลื่อนให้ อก. ไปสู่เป้าหมายให้ได้ตามวัตถุประสงค์ที่ตั้งไว้ นอกจากนี้ยังต้องเป็นหน่วยงานที่เท่าทันกับการเปลี่ยนแปลงของสถานการณ์ต่าง ๆ ทั้งภายในและต่างประเทศ โดยหมั่นศึกษาข้อมูล กฎระเบียบเพิ่มเติมอยู่เสมอ เพื่อผลักดันและให้คําชี้แนะหน่วยงานใน อก. ได้อย่างถูกต้องและทันเหตุการณ์
รัฐบาลไทย-ข่าวทำเนียบรัฐบาล-รองปลัดฯ สุรพล เป็นประธานการประชุมคณะกรรมการเทคโนโลยีสารสนเทศ กระทรวงอุตสาหกรรม ครั้งที่ 1/2566
วันจันทร์ที่ 13 มีนาคม 2566
13/03/2566
รองปลัดฯ สุรพล เป็นประธานการประชุมคณะกรรมการเทคโนโลยีสารสนเทศ กระทรวงอุตสาหกรรม ครั้งที่ 1/2566
รองปลัดกระทรวงอุตสาหกรรม เป็นประธานการประชุมคณะกรรมการเทคโนโลยีสารสนเทศ กระทรวงอุตสาหกรรม ครั้งที่ 1/2566
เมื่อวันที่ 10 มีนาคม 2566 นายสุรพล ชามาตย์ รองปลัดกระทรวงอุตสาหกรรม ในฐานะผู้บริหารเทคโนโลยีสารสนเทศระดับสูง กระทรวงอุตสาหกรรม หรือ CIO อก. ประชุมคณะกรรมการเทคโนโลยีสารสนเทศ กระทรวงอุตสาหกรรม ครั้งที่ 1/2566 โดยมี นายดุสิต อนันตรักษ์ ผู้อํานวยการศูนย์เทคโนโลยีสารสนเทศและการสื่อสาร นายจักรพันธ์ เด่นดวงบริพันธ์ ผู้อํานวยการกองตรวจราชการ นายเตมีย์ พันธุวงค์ราช ผู้อํานวยการกองตรวจราชการ ข้าราชการ และเจ้าหน้าที่ เข้าร่วม ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
สําหรับการประชุมในครั้งนี้ ได้รายงานผลการสํารวจระดับความพร้อมในการเป็นรัฐบาลดิจิทัล ของ กระทรวงอุตสาหกรรม ประจําปี 2565 ซึ่งได้ระดับคะแนนค่าเฉลี่ยของหน่วยงานภายใต้กระทรวงร้อยละ 69.19 มีค่าสูงกว่าค่าเฉี่ยของหน่วยงานอื่น ๆ ภายในประเทศที่มีค่าร้อยละ 56.06 โดยรองปลัดฯ สุรพล ได้กล่าวชื่นชมทุกหน่วยงานที่ร่วมมือ ร่วมใจ ทําให้ อก. ได้คะแนนภาพรวมสูงขึ้น ซึ่งสอดรับกับนโยบาย MIND ที่ใช้ หัว และ ใจ ในการพัฒนาการให้บริการ และการดําเนินงาน โดยนําระบบดิจิทัลมาประยุกต์ใช้ พร้อมขอให้ทุกหน่วยงานนําข้อคิดเห็นและข้อแนะนําจากที่ประชุมไปเตรียมความพร้อมในการประเมิน ปี 2566
นอกจากนี้ ที่ประชุมได้มีการแลกเปลี่ยนความรู้ เรื่อง Eco Sticker นําเสนอ โดย นายดุสิต อนันตรักษ์ ผอ.ศทส. ที่ได้นําความรู้เกี่ยวกับการพัฒนาระบบ Eco Sticker มาใช้ในอุตสาหกรรมยานยนต์ ทําให้ผู้บริโภคมีข้อมูลผลการทดสอบที่แท้จริงสําหรับเป็นข้อมูลเชิงเปรียบเทียบในผลิตภัณฑ์ นอกจากนี้ ยังได้มีแนวความคิดเห็นร่วมกันว่า การพัฒนาระบบ Eco Sticker นั้น สามารถนํามาปรับใช้ เป็นต้นแบบในการพัฒนาระบบสารสนเทศภาครัฐที่มีการบูรณาการพัฒนาร่วมกันของหน่วยงานต่าง ๆ ที่เกี่ยวข้อง ภายใต้มาตรฐานการพัฒนาที่เป็นสากล ถูกต้องตามกฎหมาย ซึ่งหน่วยงานอื่น ๆ สามารถนําไปใช้เป็นแนวทางการพัฒนาระบบสารสนเทศภายในองค์กรได้
รัฐบาลไทย-ข่าวทำเนียบรัฐบาล-“นราพัฒน์” เผยความร่วมมือด้านเกษตรระหว่างไทย-กานาเป็นไปในทิศทางที่ดี
วันจันทร์ที่ 13 มีนาคม 2566
“นราพัฒน์” เผยความร่วมมือด้านเกษตรระหว่างไทย-กานาเป็นไปในทิศทางที่ดี
“นราพัฒน์” เผยความร่วมมือด้านเกษตรระหว่างไทย-กานาเป็นไปในทิศทางที่ดี เตรียมสนับสนุนองค์ความรู้และเทคโนโลยีการผลิตข้าวแก่กานา หวังขยายความร่วมมือด้านเกษตรระหว่างกันในอนาคต
นายนราพัฒน์ แก้วทอง ผู้ช่วยรัฐมนตรีประจํากระทรวงเกษตรและสหกรณ์ เปิดเผยภายหลังให้การต้อนรับ
นายญอ ฟริมปง แอ็ดโด (Hon. Yaw Frimpong Addo) รัฐมนตรีช่วยว่าการกระทรวงอาหารและการเกษตร สาธารณรัฐกานานางฟลอเรนซ์ อะโคนอร์ (H.E.Florence Akonor) เอกอัครราชทูต สาธารณรัฐกานา ประจําเอเชียตะวันออกเฉียงใต้ และคณะในโอกาสเข้าพบหารือการส่งเสริมและขยายความร่วมมือด้านการเกษตรระหว่างกัน ณ กระทรวงเกษตรและสหกรณ์ ว่า ตามที่สาธารณรัฐกานาได้มีนโยบายส่งเสริมให้เกษตรกรปลูกข้าวและเพิ่มผลผลิตภายในประเทศ เพื่อบริโภคภายในประเทศและลดการนําเข้าภายใน 5 ปี แต่เนื่องจากกานามีข้อจํากัดด้านเทคโนโลยีการเกษตรและแรงงานไม่มีความเชี่ยวชาญด้านการเกษตรซึ่งส่วนใหญ่เป็นแบบดั้งเดิมไม่ได้นําเทคโนโลยีมาใช้มากนัก ทําให้คุณภาพและผลผลิตต่ําไม่สอดคล้องกับการเติบโตของสังคมเมืองและจํานวนประชากรที่เพิ่มขึ้น รวมทั้งประชากรยังมีรายได้เพิ่มขึ้น เฉลี่ยเป็นอันดับ 3 ของภูมิภาคตะวันตก จึงจําเป็นต้องมีการนําเข้าข้าวและสินค้าแปรรูปเป็นจํานวนมาก ประกอบกับฝ่ายกานาเล็งเห็นว่าประเทศไทยมีความเชี่ยวชาญในเรื่องดังกล่าวจึงได้เข้าร่วมหารือและขอความร่วมมือในการสนับสนุนองค์ความรู้ เทคโนโลยี ผู้เชี่ยวชาญ รวมทั้งการสนับสนุนในด้านต่าง ๆที่เกี่ยวข้องกับการผลิตข้าว ทั้งนี้ กระทรวงเกษตรและสหกรณ์ โดยกรมการข้าว กรมชลประทาน และหน่วยงานที่เกี่ยวข้องได้เตรียมการหารือเกี่ยวกับความร่วมมือดังกล่าวกับกานาอย่างใกล้ชิด โดยเฉพาะการแลกเปลี่ยนข้อมูลการสนับสนุนด้านวิชาการ ด้านเครื่องมือเครื่องจักรและเทคโนโลยี การสนับสนุนทุนการศึกษาแก่เยาวชนและนักศึกษากานา เพื่อมาศึกษาและฝึกอบรมวิชาชีพการเกษตรในหลักสูตรระยะสั้น และด้านอื่น ๆ ที่เกี่ยวข้องต่อไป โดยในวันนี้ กานามีกําหนดการเข้าพบหารือกับอธิบดีกรมชลประทาน อธิบดีกรมการข้าวและการดูงานที่ศูนย์วิจัยข้าวปทุมธานีด้วย
“สาธารณรัฐกานา มีความสนใจและขอรับความร่วมมือด้านต่าง ๆ อาทิ แนวทางพระราชดําริปรัชญาเศรษฐกิจพอเพียง การทําการเกษตรแบบ BCG โมเดล โดยเฉพาะข้าวรักษ์โลกที่ช่วยในเรื่องสิ่งแวดล้อม ลดการใช้สารเคมี รวมถึงการส่งเสริมเกษตรรุ่นใหม่ (Young Smart Farmer) โดยกานาจะนําแนวทางการทําเกษตรกรรมและการพัฒนาด้านการเกษตรที่ประสบผลสําเร็จของประเทศไทยเป็นต้นแบบการทําเกษตรกรรมในกานา ทั้งนี้ กระทรวงเกษตรฯ พร้อมให้ความร่วมมือและสนับสนุนองค์ความรู้ต่าง ๆ ตามที่กานาขอความอนุเคราะห์ ซึ่งจะดําเนินการให้เป็นรูปธรรมในโอกาสอันใกล้ต่อไป”นายนราพัฒน์ กล่าว
ปัจจุบัน สาธารณรัฐกานานําเข้าข้าว 1.5 ล้านตันต่อปี ทั้งจากไทย เวียดนาม และอินเดีย ขณะที่รัฐบาลกานา
มีนโยบายที่จะลดการนําเข้าและส่งเสริมการผลิตสินค้าเกษตรด้วยตนเอง แต่ยังต้องได้รับความช่วยเหลือจากประเทศอื่นอยู่ และไทยเป็นประเทศหนึ่งที่กานาให้ความสนใจ และถือเป็นโอกาสอันดีที่ไทยจะขยายการลงทุนด้านอื่น ๆ กับกานาเพิ่มเติมในอนาคต